বগুড়া সংবাদ ডট কম (ধুনট প্রতিনিধি ইমরান হোসেন ইমন) : বগুড়া-৫ আসনের জাতীয় সংসদ সদস্য বীর মুক্তিযোদ্ধা আলহাজ্ব হাবিবর রহমান বলেছেন, একটি শিক্ষিত জাতি গঠন করতে বঙ্গবন্ধুর সুযোগ্য কণ্যা প্রধানমন্ত্রী জননেত্রী শেখ হাসিনা অক্লান্ত পরিশ্রম করে যাচ্ছেন। তার পরিশ্রমের কারনেই নতুন বছরের শুরুতে সারাদেশে একযোগে বিনামূল্যে বই বিতরণ করা সম্ভব হয়েছে। এছাড়া দরিদ্র ও মেধাবী শিক্ষার্থীদের উপ-বৃত্তি সহ বিভিন্ন সুযোগ সুবিধা প্রদান করা হচ্ছে। তাছাড়া প্রতিটি শিক্ষা প্রতিষ্ঠানের অবকাঠামো উন্নয়ন সহ শিক্ষকদের বেতন বৃদ্ধি করা হয়েছে। তাই একটি শিক্ষিত জাতি গঠন করতে হলে শেখ হাসিনা সরকারের বিকল্প নেই।